b'\n_START_ARTICLE_\nLikovna kolonija Srebrenica\n_START_PARAGRAPH_\nLikovna kolonija Srebrenica je me\xc4\x91unarodna likovna kolonija koja se odr\xc5\xbeava svake godine u Srebrenici u organizaciji franjeva\xc4\x8dke \xc5\xbeupe Srca Isusova Zvornik-Srebrenica. Prva je odr\xc5\xbeana 2016. godine. Organizirao ju je upravitelj \xc5\xbeupe fra Joso Or\xc5\xa1oli\xc4\x87. Na to ga je potakla zamisao "Dijalog - mir i pomirenje" "za koje smo zadu\xc5\xbeeni, a koje mo\xc5\xbeemo na poseban na\xc4\x8din graditi u na\xc5\xa1oj domovini Bosni i Hercegovini". Druge razlozi za osnivanje su iz davne pro\xc5\xa1losti i sada\xc5\xa1njosti, a koji nas poti\xc4\x8du na dublje promi\xc5\xa1ljanje i brigu za domovinu koja nam je povjerena: duhovna i materijalna obnova i promoviranje grada Srebrenice, izgradnja Centra za Dijalog - mir i pomirenje, obnova franjeva\xc4\x8dke prisutnosti u Srebrenici, promicanje univerzalne franjeva\xc4\x8dke vrijednosti i drugi. Druga kolonija odr\xc5\xbeana je 2017. u organizaciji Franjeva\xc4\x8dkog me\xc4\x91unarodnog centra za dijalog, mir i pomirenje i \xc5\xbdupe Srca Isusova Zvornik-Srebrenica, te uz pomo\xc4\x87 Vlade Republike Hrvatske, Franjeva\xc4\x8dke provincije Bosne Srebrene, Vrhbosanske nadbiskupije, Op\xc4\x87ine Srebrenica, Kruha Sv. Ante i drugih donatora._NEWLINE_Na prvoj koloniji sudjelovali su: Anto Kajini\xc4\x87, Marko \xc5\xbdivkovi\xc4\x87, Ria Trdin, Dejan Durakovi\xc4\x87, \xc5\xbdanna Erdelji, Zvonimir Perak, Boris Peji\xc4\x87, Stijepo Gavri\xc4\x87, Vlatko Bla\xc5\xbeanovi\xc4\x87, fra Perica Vidi\xc4\x87, Mladen Ive\xc5\xa1i\xc4\x87, Ante \xc4\x8culo, Slaven Mili\xc4\x8devi\xc4\x87 i Anto Jurki\xc4\x87. Na drugoj koloniji 2017. sudjelovali su uglavnom akademski kipari i slikari: Anto Kajini\xc4\x87, Dejan Durakovi\xc4\x87, Marko \xc5\xbdivkovi\xc4\x87, Mehmed Klepo, Zvonimir Perak, Josip Miji\xc4\x87, Kristina \xc4\x86avar, Du\xc5\xa1ko Lali\xc4\x87, Ratko Joli\xc4\x87, Miljenko Miholj\xc4\x8di\xc4\x87 i drugi.'